OpenLLM-France/wikimedia huggingface dataset:
# Colom de capell clar

El colom de capell clar (Columba punicea) és un colom, per tant un ocell de la família dels colúmbids (Columbidae) que habita els boscos d'Àsia meridional a l'est de l'Índia, sud del Tibet, Myanmar, Tailàndia, sud de Laos, centre i sud del Vietnam i Hainan.

## Descripció

El colom de capell és una espècie gran de 36 a 40,5 cm de llarg, de color castany fosc amb una corona pàl·lida contrastada. El mascle té el cap de color gris blanquinós, les parts superiors de color marró violaci amb una lleugera brillantor verda al coll; mantell i esquena més fortament irisats; espatlla de color pissarra fosc i cobertes de cua superior; cobertes de les oïdes, de la gola i de les parts inferiors de color marró venós. Les femelles tenen una corona més gris marronosa. Els joves tenen inicialment el color de la corona que coincideix amb el mantell, les cobertes de les ales més apagades i les espatlles amb serrells rufat, una brillantor molt reduïda a les parts superiors i les parts inferiors més grises. Les potes són carmesí i l'iris és de color groc cremós en adults. La pell al voltant dels ulls són magenta.
Alguns taxònoms l'han agrupat juntament amb Colom argentat, ambdós coloms del Vell Món que no tenen patrons a la part posterior del coll.

## Referències

* ↑ BirdLife International. 2020. Columba punicea. The IUCN Red List of Threatened Species 2020: e.T22690191A180939007. {{format ref}} https://dx.doi.org/10.2305/IUCN.UK.2020-3.RLTS.T22690191A180939007.en. Downloaded on 12 September 2021.
* ↑ «Columba punicea (Pale-capped Pigeon)». avibase.bsc-eoc.org. [Consulta: 12 setembre 2021].
* ↑ «Pale-capped Pigeon (Columba punicea)». BirdLife species factsheet. [Consulta: 12 setembre 2021].
* ↑ Oates, Eugene William; Blanford, William Thomas. Birds. London : Taylor and Francis; [etc., etc.], 1889-98, p. 38-39.
* ↑ Baker, E. C. Stuart (Edward Charles Stuart); Grld, H. (Henrik); Lodge, George Edward. Indian pigeons and doves. London : Witherby & Co., 1913, p. 176-179.
* ↑ Ali, salim; Ripley. Handbook Of The Birds Of India And Pakistan Vol.1, 1896, p. 135-136.
* ↑ Johnston, Richard F. «The Taxonomy Of Pigeons». The Condor, 64, 1, 01-01-1962, pàg. 69–74. DOI: 10.2307/1365442. ISSN: 1938-5129.
# Els Motllats

Els Motllats és una serra situada al municipis de Capafonts i Vilaplana a la comarca del Baix Camp i el de Mont-ral a la comarca de l'Alt Camp, amb una elevació màxima de 1.036 metres, del Tossal del Xanda. Forma part de les muntanyes de Prades. Es troba travessat pel Camí de Reus a Prades.
Altres elements geogràfics significatius de la serra són la Cova de les Gralles, El Bosquet o el Salt de la Pixera.
El 1973, un empresari hi volgué construir una urbanització però fou un fracàs a causa del difícil accés i la manca d'aigua. Només s'hi arribaren a construir unes quantes cases que actualment es troben totes en ruïnes excepte una.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Els Motllats». Gran Enciclopèdia Catalana. Barcelona: Grup Enciclopèdia Catalana.
* ↑ «Els Motllats, una urbanització fallida a les Muntanyes de Prades». Canal Reus, 19-07-2021.
# Bagor

Bagor o Bagore fou una pargana (petit districte) de l'antic principat de Mewar. La formaven 27 pobles. La capital era Bagor o Bagore a 108 km al nord-est d'Udaipur.
Antigament fou un jagir o thikana, però va passar al govern de l'estat i va esdevenir un dels districtes menors. La capital era Bagor a la riba esquerra del riu Kothari, afluent del Banas. La capital tenia 2355 habitants el 1901. Avui és un llogaret del districte de Bhilwara.
Al segle XIX Sardul Singh, fill de Sher Singh, no va poder succeir al seu pare per estar empresonat per intentar assassinar al seu oncle. La ssuccessió va passar al seu germà Samrath Singh; el germà d'aquest, Sohan Singh, el va succeir, i es va revoltar el 1875; derrotat, fou enviat exiliat a Benares i l'estat fou confiscat i esdevingué terra khalsa (terres del govern de Mewar). El seu germà Shakti Singh, que vivia encara el 1878, no va poder recuperar les terres.

## Llista de maharajs

* Nat Singh ?-1764, quart fill de Sangram Singh II de Mewar
* Bhim Singh 1764-?
* Shivdan Singh, pare de Sardar Singh i Swarup Singh de Mewar
* Sher Singh,
* Samrath Singh ?-1869.
* Sohan Singh 1869-1875
# Bandits

Bandits és una pel·lícula estatunidenca dirigida per Barry Levinson el 2001.

## Argument

Evadit de la presó en companyia de Terry, Joe decideix atracar bancs, tot seguint un cert codi d'honor. Van de ciutat a ciutat, utilitzant un mètode: segrestar el director d'un banc al vespre, passar la nit a casa seva i anar-se’n al banc al matí per robar els diners. Però Kate que no és com les altres dones... i trastorna la unitat del seu equip.

## Comentaris

* Destaca l'escena del ball a la cuina de Cate Blanchett, completament esbojarrada.

## Repartiment

* Bruce Willis: Joseph "Joe" Blake
* Billy Bob Thornton: Terry Lee Collins
* Cate Blanchett: Kate Wheeler
* Troy Garity: Harvey "Dog" Pollard
* Brian F. O'Byrne: Darill Miller
* Stacey Travis: Cloe Miller
* Bobby Slayton: Darren Head
* January Jones: Claire / Pink Boots
* Azura Skye: Cheri
* Peggy Miley: Mildred Kronenberg
* William Converse-Roberts: Charles Wheeler
* Richard Riehle: Larry Fife
* Micole Mercurio: Sarah Fife
* Scott Burkholder: Wildwood Policeman
* Anthony Burch: Phil
* Sam Levinson: Billy Saunders
* Scout LaRue Willis: Monica Miller
* Tallulah Belle Willis: Erika Miller
* John Evans: Ralph

## Premis i nominacions
### Premis

* Premiada al National Board of Review de 2001 per al millor actor a favor de Billy Bob Thornton (amb The Man Who Wasn't There (2001) i Monster's Ball (2001)).
* Premiada als Florida Film Critics Circle Awards de 2002 en la categoria millor actor a favor de Billy Bob Thornton (amb The Man Who Wasn't There (2001) i Monster's Ball (2001)), i millor actriu secundària per a Cate Blanchett (amb Vides furtives (2000), El senyor dels anells: La germandat de l'anell (2001) i The Shipping News (2001).

### Nominacions

* Globus d'Or al millor actor musical o còmic per Billy Bob Thornton.
* Globus d'Or a la millor actriu musical o còmica per Cate Blanchett.
# Belenix

BeleniX és una distribució *NIX que va ser creada a partir del codi base d'OpenSolaris i llançada sota llicència CDDL. Des de la versió 0.7, pot ser instal·lat en el disc dur de l'ordinador. BeleniX és desenvolupat a l'India Engineering Centre de Sun Microsystems a Bangalore. El nom és una referència al deu celta Belenus, d'aquí el logotip similar a un sol. L'última versió de BeleniX és la 0.7.1 i fou llançada el 19 de juliol de 2008.

## Vegeu també

* OpenSolaris
* SchilliX (live CD d'OpenSolaris)
* Nexenta OS (Basat amb Debian GNU/Solaris)

## Enllaços externs

* Lloc web oficial de Belenix Arxivat 2008-05-16 a Wayback Machine. (anglès)
# Serra de la Creu Alta

La serra de la Creu Alta és una serra situada al municipi de la Vilella Alta a la comarca catalana del Priorat, amb una elevació màxima de 555 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Sant Martí de Fontanilles

Sant Martí de Fontanilles és una església romànica de Fontanilles (Baix Empordà). És una obra inclosa a l'Inventari del Patrimoni Arquitectònic de Catalunya.

## Descripció

La construcció romànica és d'una nau amb absis de planta semicircular on s'obre una finestra de doble biaix. La volta és apuntada a la nau i ametllada a la capçalera. L'edifici ha estat objecte de reformes i afegitons posteriors a l'època medieval, com és el cas del cos de la sagristia. També les reformes de fortificació del temple van doblar-ne l'alçada original. A migdia hi ha una portada del segle xviii que substituí l'antiga. Sobre el mur del frontis ha una impressionant espadanya de quatre obertures d'època barroca. El parament romànic és de carreus escairats mentre que les construccions posteriors són fetes amb rebles grans desbastats. L'interior és cobert d'arrebossat modern.

## Història

L'"eccelesiam de Fontanillas" figura com a possessió de la Canònica de la Seu de Girona en l'acta fundacional d'aquesta comunitat de l'any 1019. tanmateix, a l'acta de consagració de la canònica agustina de Santa Maria d'Ullà, l'any 1182, "Sancti Martini de Fontanillis" és una de les esglésies de la comarca que s'hi esmenten com a domini del dit cenobi. L'església de "Fontanillis "figura a les "Rationes Decimarum" dels ays 1279 i 120 i als nomenclàtors diocesans del segle xiv com a parroquial.

## Referències

* ↑ Romànic Obert. «Sant Martí de Fontanilles». Romànic Obert. Arxivat de l'original el 21 de febrer 2014. [Consulta: 7 febrer 2014].
* 1 2 3 «Sant Martí de Fontanilles». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 31 agost 2015].
# El Bres

El Bres és una muntanya de 526 metres que es troba entre els municipis de Riudecanyes i de Riudecols, a la comarca catalana del Baix Camp.
Al cim s'hi troba un vèrtex geodèsic (referència 260137001).
Aquest cim està inclòs al llistat dels 100 cims de la FEEC

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 16 juliol 2022].
# Ballabgarh

Ballabhgarh és una vila del districte de Faridabad a Haryana, Índia. Sota els britànics fou capital d'un tahsil del districte de Delhi. Està situada a 28° 20′ N, 77° 20′ E﻿ / ﻿28.333°N,77.333°E﻿ / 28.333; 77.333 a uns 40 km al sud de Delhi. La població el 1901 era de 4.506 habitants.
La zona era possessió dels Taga bramans fins que va passar a una dinastia de rages jats originaris de la vila de Janauli: El tevàtia jat Sardar Gopal Singh va deixar Janauli el 1705 i es va establir a Sihi prop de Ballabgarh (a uns 5 km); en aquell temps va morir Aurangzeb i Gopal va provar d'establir-se a Delhi i Mathura amb ajut dels gujjars de Lagon; va atacar el rajput Chaudhary, senyor de la zona i va fer un tractat amb el general mogol Murtija Khan de Faridabad i va esdevenir chaudhary de la pargana de Faridabad el 1710. Va morir poc temps després i el va succeir Charan Das que va deixar de pagar el tribut o malgujari i fou capturat per l'exèrcit imperial. El seu fill Balram Singh (anomenat popularment Ballu Singh), va adquirir un gran poder coincidint amb l'enfonsament mogol i va expulsar al Taga bramans (o va comprar el territori). Va fundar una fortalesa el 1739 que va anomenar Ballabgarh o Balramgarh, i que va donar nom al seu estat. Era cunyat de Maharaja Suraj Mal de Bharatpur i també estava relacionat amb Jawahar Singh (successor de Suraj Mal el 1763). Els jats estaven llavors en revolta a la zona entre Delhi i Agra i els tevàties jats de la zona hi donaven un virtual suport i Ballu Singh, amb elefants, camells, cavalls i un petit exèrcit va avançar per la regió; els jats rebels en veure el seu exèrcit el van suposar vencedor i fou reconegut com a sobirà; la pau es va restablir a la zona.
Ballu fou assassinat per Akvitmahmud, fill de Murtija Khan, el 29 de novembre de 1753. Llavors Suraj Mal va nomenar als fills Bisan Singh i Kisan Singh com a kiledars. Van governar fins al 1774 quan va pujar al poder Hira Singh; el 1775 la sobirania mogol es va esvair i governava el raja Ajit Singh descendent del fundador de Ballabgarh; el fill d'Ajit Singh, anomenat Bahadur Singh, fou reconegut raja de Ballabgarh pels britànics (Lord Lake) i va construir la ciutat adquirint el 1805 la vila de Pali Pakal de manera vitalicia a canvi dels serveis de policia a Delhi i la ruta de Palwal que després va romandre en mans del seu successor fins al 1827 quan els britànics van assolir les funcions policials. Raja Nahar Singh va pujar al tron el 1823 (1829 segons algunes fonts) i fou un governant just, amb poder sobre 101 pobles de l'entorn de Ballabhgarh. Va participar en la rebel·lió de 1857 i fou capturat i executat pels britànics el 21 d'abril de 1858 i l'estat fou confiscat. La municipalitat es va crear el 1867.

## Referències

* Dilip Singh Ahlawat- " Jat Viron ka Itihass": 1857 - The First War of Indian Independence
* Thakur Deshraj: Jat Itihas (Hindi), Maharaja Suraj Mal Smarak Shiksha Sansthan, Delhi, 1934, 2nd edition 1992.

## Enllaços externs

* Història Arxivat 2006-11-14 a Wayback Machine.
* Guerra d'independència
# Joaquim Cuadrada i Esquerra

Joaquim Cuadrada i Esquerra (Mataró, 23 de juny de 1893 – Barcelona, 30 de juny de 1969) va ser un pioner de la natació a Catalunya a començaments del segle xx. Membre del Club Natació Barcelona, fou campió de Catalunya de 500 metres lliures (1918, 1919, 1920). A nivell espanyol fou campió dels 500 (1918, 1919, 1920) i 1.500 metres lliures (1911-14, 1916-21). El 1917 establí el rècord de l'hora a mar obert.
El 1920, a Anvers, fou el primer nedador espanyol en prendre part en uns Jocs Olímpics. En ells va disputar la prova dels 1.500 metres lliures, en la qual quedà eliminat en sèries.
L'octubre de 1920 assessorà un grup de joves de Mataró per fundar el Club Natació Mataró, precedent del Centre Natació Mataró.

## Referències

* 1 2 «Joaquim Cuadrada i Esquerra». Gran Enciclopèdia Catalana. Barcelona: Grup Enciclopèdia Catalana.
* ↑ «Joaquín Cuadrada Olympic Results». sports-reference.com. Arxivat de l'original el 18 d'abril 2020. [Consulta: 5 setembre 2017].
* ↑ Ballescà i Prat, Joan «Els inicis de la natació esportiva a Mataró». Fulls. Museu Arxiu de Santa Maria, 43, 1992, pàg. 49-51.
# Muntanyeta del Castellà

La Muntanyeta del Castellà és una serra situada als municipis de Garrigoles i la Tallada d'Empordà a la comarca del Baix Empordà, amb una elevació màxima de 124 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Colom verdós de l'illa de Flores

El colom verdós de l'illa de Flores (Treron floris) és una espècie d'ocell de la família dels colúmbids (Columbidae) que habita els boscos d'algunes de les illes Petites de la Sonda, des de Lombok fins Alor.
# Blue Eye Samurai

Blue Eye Samurai és una sèrie de televisió d'acció animada creada i escrita per a Netflix per Amber Noizumi i Michael Green, amb la directora supervisora i productora Jane Wu. Va ser coproduïda i animada per l'estudi francès Blue Spirit. La primera temporada es va estrenar el 3 de novembre de 2023. El desembre de 2023, la sèrie es va renovar per a una segona temporada. S'ha subtitulat al català.

## Referències

* ↑ Bitran, Tara. «Swear Allegiance to the 'Blue Eye Samurai' This November». Tudum, 20-10-2023. Arxivat de l'original el October 31, 2023.
* ↑ Breznican, Anthony. «The Pink-Haired Secret Weapon Behind 'Blue Eye Samurai'». Vanity Fair, 26-09-2023.
* ↑ , 11-12-2023.
* ↑ Massoto, Erick. «We'll Have To Wait A While For 'Blue Eye Samurai' Season 2». Collider, 16-08-2024.
* ↑ «Samurái de ojos azules». Goita què fan, ara!. [Consulta: 21 desembre 2024].
# Bubalus palaeokerabau

Bubalus palaeokerabau és una espècie extinta de mamífer artiodàctil de la família dels bòvids que visqué al sud-est d'Àsia durant el Plistocè, fa entre 11.700 i 2,6 milions d'anys. Se n'han trobat restes fòssils a Indonèsia. Hi ha autors que en fan una raça del búfal aquàtic asiàtic. Els nuclis de les banyes tenien un perfil transversal ovalat triangular. El banyam podia fer 2,25 metres d'una punta a l'altra, cosa que fa pensar que el seu hàbitat natural eren els boscos oberts amb herbassars i aiguamolls.

## Referències

* 1 2 Entrada «Bubalus palaeokerabau» de la Paleobiology Database (en anglès). [Consulta: 23 desembre 2024].
* ↑ Thenius, 1969, p. 469.
* ↑ Rozzi et al., 2013, p. 73.
* ↑ Whitten, T.; Soeriaatmadja, R. E.; Suraya, A. A.. The Ecology of Java and Bali (en anglès). Periplus Editions Ltd, 1996. ISBN 978-962-593-072-5.

## Bibliografia

* Rozzi, R.; Winkler, D. E.; De Vos, J.; Schulz, E.; Palombo, M. R. «The enigmatic bovid Duboisia santeng (Dubois, 1891) from the Early–Middle Pleistocene of Java: A multiproxy approach to its paleoecology» (en anglès). Palaeogeography, Palaeoclimatology, Palaeoecology, 377, 2013, pàg. 73-85. DOI: 10.1016/j.palaeo.2013.03.012.
* Thenius, E. Phylogenie der Mammalia: Stammesgeschichte der Säugetiere (einschließlich der Hominiden) (en alemany). Walter de Gruyter & Co., 1969. DOI 10.1515/9783111646824. ISBN 9783111646824.
# Colom de clatell bronzat

El colom de clatell bronzat (Columba iriditorques) és un colom, per tant un ocell de la família dels colúmbids (Columbidae) que habita zones boscoses d'Àfrica Occidental i Central, des de Sierra Leone cap a l'est fins al sud-oest d'Uganda, i cap al sud, fins al nord d'Angola i el nord-oest de Zàmbia.
# El Puig (l'Aleixar)

El Puig és una muntanya de 432 metres que es troba entre els municipis de l'Aleixar i de Castellvell del Camp, a la comarca catalana del Baix Camp.
Al cim s'hi troba un vèrtex geodèsic (referència 263136015).
És a ponent de Castellvell del Camp i per la seva línia de carena hi passa, de nord a sud, la divisòria del terme amb l'Aleixar. Abans, al cim, hi confluïen quatre termes, el de Castellvell, el de Reus, el de l'Aleixar i el de l'Albiol. Es conta que en ocasió d'un assassinat, el cadàver va ser abandonat de manera que reposés en terra dels quatre pobles. Cap d'ells volia fer-se càrrec del cas.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ Amigó, Ramon. Toponímia dels termes municipals i nuclis de població de Castellvell del camp i d'Almoster. Reus: Associació d'Estudis Reusencs, 1968, p. 19.
# Bansda

Bansda (Wansda) fou un estat tributari protegit de l'Índia a l'agència de Surat al Gujarat, presidència de Bombai. De superfície 557 km² i població (1901) de 39.256 habitants (34.122 el 1881), quasi tots musulmans distribuïts en una vila (Bansda) i 86 pobles. La població està formada per tribus koknes, chodhres, dhòndies, i gàmties que parlen el gujarati. La capital era la ciutat de Bansda 20° 47′ N, 73° 28′ E﻿ / ﻿20.783°N,73.467°E﻿ / 20.783; 73.467 amn 3.760 habitants el 1901.
Limitava a l'oest amb els estats Dang; al sud amb Dharampur; a l'est amb el districte de Surat i al nord amb Baroda. Excepte la part tocant a Surat la resta del territori era de jungla. A Unai a la frontera amb Baroda, hi havia unes fonts termals amb aigua quasi bullent en la que els peregrins fanatitzats es banyen un dia a l'any.
La dinastia regnant són rajputs solankis. Les ruïnes de la fortalesa propera a Bansda i alguns temples i obres de reg mostren una certa prosperitat antigament i segurament les seves possessions van arribar fins a la costa abans del domini musulmà. Aquests sobirans locals no foren mai dominats fins al temps dels marathes als que van pagar tribut; el peshwa va cedir el seu dret als britànics en el tractat de Bassein del 31 de desembre de 1802 i el 1901 pagava 7315 rúpies més un chauth de 1500 rúpies. El sobirà porta el títol de raja i té dret a salutació de 9 canonades; la successió és per primogenitura i gaudia de sanad permetent l'adopció. El seu exèrcit era de 34 homes a cavall i tenia també 131 policies, la tinença de la terra era per contractistes (jagirdars) de 5 anys fins al 1876 quan els britànics, durant una minoria, van imposar la tinença directe pels cultivadors. El 1873 es van abolir els drets de trànsit contra pagament d'un subsidi. El 6 de març de 1876 va morir el raja Ghulabsinhji II i l'estat fou posat sota un administrador durant la minoria del seu fill; el 1883 (en complir 20 anys) se li van donar poders limitats a l'espera de l'atorgament de tot el poder, que li fou donat algun temps després.

## Llista de rages

* Raja Sahib Udaisimhji II fins a 1701
* Raja Sahib Virsimhji I 1701-1716
* Raja Sahib Ralbhamji 1716-1739
* Raja Sahib Ghulabsimhji I 1739-1753
* Raja Sahib Udaisimhji III 1753-1770
* Raja Sahib Virsinhji II 1770-1780
* Raja Sahib Virsimhji II 1780-1789
* Raja Sahib Raisimhji 1789-1815
* Raja Sahib Udaisimhji IV 1815-1819
* Raja Sahib Hamirsinghji 1829-1861
* Raja Sahib Ghulabsinhji II 1861-1876
* Maharaja Sahib Shri Pratapsingji Ghulabsinhji 1876-1911
* Maharaja Sahib Shri Indrasinhji Pratapsinhji 1911-1948 (+1951)

## Bandera

La bandera era vermella sobre groc horitzontal.

## Referències

* Hunter, Sir William Wilson. The Imperial Gazetteer of India. Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. , Great Britain India Office. The Imperial Gazetteer of India. Oxford: Clarendon Press, 1908.
# Bank of the West Classic 2015

El Torneig de Stanford 2015, oficialment conegut com a Bank of the West Classic 2015, és un esdeveniment de tennis femení sobre pista dura que pertany als Premier Tournaments de la WTA. La 44a edició del torneig es va celebrar entre el 3 i el 9 d'agost de 2015 al Taube Tennis Center de Stanford, Califòrnia, Estats Units.
La tennista alemanya Angelique Kerber va guanyar el seu quart títol de l'any, tots de categoria Premier i en superfícies diferents.

## Quadre individual femení

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final | Final |
| 1/WC | C. Wozniacki | 4 | 2 | |
| | V. Lepchenko | 6 | 6 | | | V. Lepchenko | 6$^3$ | 6 | 6 |
| | M. Barthel | 5 | 6 | 7 | | M. Barthel | 7 | 2 | 3 |
| 6 | A. Petkovic | 7 | 2 | 6$^4$ | | | | | | | V. Lepchenko | 2 | 5 |
| 4 | K. Plíšková | 7 | 6 | | | | | | | 4 | K. Plíšková | 6 | 7 |
| Q | K. Date-Krumm | 5 | 2 | | 4 | K. Plíšková | 6 | 6 | | | | | |
| | A. Tomljanović | 1 | 6 | 6 | | A. Tomljanović | 2 | 4 | | | | | |
| 7 | M. Keys | 6 | 4 | 1 | | | | | | | | | | 4 | K. Plíšková | 3 | 7 | 4 |
| 8 | E. Svitolina | 6 | 7 | | | | | | | | | | | 5 | A. Kerber | 6 | 5 | 6 |
| Q | N. Gibbs | 3 | 6⁵ | | 8 | E. Svitolina | 4 | 7 | 6 | | | | |
| | A. Riske | 6 | 6 | | | A. Riske | 6 | 5 | 1 | | | | |
| 3 | C. Suárez Navarro | 4 | 4 | | | | | | | 8 | E. Svitolina | 3 | 1 |
| 5 | A. Kerber | 6 | 6 | | | | | | | 5 | A. Kerber | 6 | 6 |
| | A. Konjuh | 4 | 3 | | 5 | A. Kerber | 4 | 6 | 6 | | | | |
| Q | M. Doi | 6 | 2 | 0 | 2 | A. Radwańska | 6 | 4 | 4 |
| 2 | A. Radwańska | 1 | 6 | 6 | | | | | |

## Quadre dobles femenins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final |
| 1 | Chan Hao-ching Chan Yung-jan | 6 | 2 | [7] |
| | Katerina Bondarenko Tatjana Maria | 0 | 6 | [10] | | Katerina Bondarenko Tatjana Maria | 2 | 4 |
| | Mona Barthel Sabine Lisicki | 6 | 4 | [5] | | Xu Yifan Zheng Saisai | 6 | 6 |
| | Xu Yifan Zheng Saisai | 3 | 6 | [10] | | | | | | Xu Yifan Zheng Saisai | 6 | 6 |
| | Asia Muhammad Ajla Tomljanović | 4 | 2 | | | | | | 2 | A. Medina Garrigues Arantxa Parra Santonja | 1 | 3 |
| 3 | Gabriela Dabrowski Alicja Rosolska | 6 | 6 | | 3 | Gabriela Dabrowski Alicja Rosolska | 3 | 2 |
| | Chan Chin-wei Darija Jurak | 3 | 5 | | 2 | A. Medina Garrigues Arantxa Parra Santonja | 6 | 6 |
| 2 | A. Medina Garrigues Arantxa Parra Santonja | 6 | 7 | | | | | |

## Enllaços externs

* Web oficial Arxivat 2011-07-19 a Wayback Machine. (anglès)
* Quadre individual femení PDF
* Quadre dobles femenins PDF
Stanford / San José :
1971
1972
1973
1974
1975
1976
1977
1979
1980
1981
1982
1983
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2021
2022 :
WTA Tour 2015
< 2014
2016 > :
WTA Finals, Singapur  · WTA Elite Trophy, Zhuhai :
# Serra de Baussitges

La Serra de Baussitges és una serra situada al municipi d'Espolla, a la comarca de l'Alt Empordà, amb una elevació màxima de 530 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya